کو ئٹہ(آن لائن)جمعیت علمائے اسلام نا بنجائی ترجمان و مسکوہی سینیٹر حافظ حسین احمد پارینے کہ بلوچستان نا ویل ءِ بیرہ بلوچستان نا ویل تکنگا‘ تو قیامت اسکان ایسر مفک، بلوچستان نا ویل ءِ پاکستان نا ویل ءِ تکنگے او مننگے۔ بنجائی حکومت بلوچستان نا ویل آتے ایسر کننگ خواپک یا اوڑتون اختیار اف۔ او تدوک آ دے اسہ چینل اسے آ بلوچستان نا ویل آ مروک آ خاص انگا پروگرام اٹ ہیت وگپ کرسا کرے۔ مسکوہی سینیٹر حافظ حسین احمد ہیت و گپ کرسا پارینے کہ بلوچستان نا ویل ءِ ہراتم اسکان بلوچستان نا ویل تکنگسا ایسر کننگ نا ہیت کننگک او قیامت اسکان دا ویل ایسر مفک ہراتم بلوچستان نا ویل ءِ پاکستان نا ویل تکنگا او پاکستان نا ویل پہہ مننگک تو دا ویل تینٹ ایسر مریک، او پارینے کہ دے کی پاکستان (بنگلہ دیش) ہرا سوب و ویل آتا بنداو آ ننے آ جتا مس اگہ نن اینو ہم اوفتے آ سجفن تو  مننگ کریکہ اینو بلوچستان نا حالیت جتا مسکہ، او پارینے کہ بی این پی نا اِرا سال مست تحریک انصاف تون 6  ٹِکی معاہدہ مسوسس ہراٹی مسنگ پرسنز تون اوار ایلو ویل آک ہم اوار ئسر ہرا بندغ آک تحریک انصاف تون معاہدہ کریسر انت اوفک ننے پاننگ کیرہ کہ انت تحریک انصاف ویل آتے ایسر کننگ خواپک یا اوڑتون ویل آتے ایسر کننگ نا اختیار اف؟ہرا بندغ آک تحریک انصاف تون معاہدہ کریسر انت اوفک ننے پاننگ کیرہ کہ انت تحریک انصاف ویل آتے ایسر کننگ خواپک یا اوڑتون ویل آتے ایسر کننگ نا اختیار اف؟او پارینے کہ بی این پی تون تحریک انصاف مسنگ پرسنز نا بابت اٹ ہرا معاہدہ غاتے کریسس او معاہدہ ءِ پورو کننگ کن نہ عمران خان تون اختیار ارے او نہ صدر مملکت عارف علوی تون او نہ پارلیمنٹ تون ارے، بلوچستان اٹ 5 ہزار نا کچ اٹ مسنگ پرسنز ءُ، ہرافتیان 400  نا کچ اٹ بندغ پدی بسنو وخت اس کہ دافتے آن زیات پین دننگانے۔ ہندا سوب آن ننے منوئی تمک کہ ننتون اقتدار تو بریک ولے اختیار پیش کس اسے تون مریک۔
